অটল বিহারী বাজপেয়ী
অটল বিহারী বাজপেয়ী (হিন্দি: अटल बिहारी वाजपायी "আটাল্‌ বিহারী ভ়াজ্‌পাঈ", আ-ধ্ব-ব: [əʈəl bɪhaːɾiː ʋaːdʒpaiː]২৫ ডিসেম্বর১৯২৪-১৬ আগস্ট ২০১৮) ভারতের প্রাক্তন প্রধানমন্ত্রী (১০ম) , ১৯৯৬ সালে তিনি প্রথমবারের মত প্রধানমন্ত্রী হন মাত্র ১৩ দিনের জন্য এরপর ১৯৯৮ থেকে ২০০৪ পর্যন্ত প্রধানমন্ত্রী ছিলেন বাজপেয়ী। ভারতীয় জনতা পার্টি এর নেতা হিসেবে এবং ভারতীয় জাতীয় কংগ্রেস এর বাইরে থেকে তিনিই প্রথম ব্যক্তি যিনি একদম পূর্ণ মেয়াদে ভারতের প্রধানমন্ত্রীর দায়িত্বে ছিলেন। ১৬আগস্ট, ২০১৮ দিল্লীর এইমসে বিকেল ৫:০৫ মিনিটে তিনি বার্ধক্যজনিত কারনে মারা যান। 
2014 সালে মোদি সরকার তার জন্মদিন অর্থাৎ 25 এ ডিসেম্বর সুশাসন দিবস হিসেবে পালন করার কথা ঘোষণা করে। 2015 সালে তাঁকে ভারতের সর্বোচ্চ সম্মান ভারতরত্ন উপাধিতে ভূষিত করা হয়। 1998 এ ক্ষমতায় এসে তেরো মাস সরকার টিকে থাকার পর 1999 এর এপ্রিল মাসে জয়ললিতা অটলজির সরকারের উপর থেকে সমর্থন প্রত্যাহার করে নিলে মাত্র একভোটের ব্যবধানে আস্তাভোটে তাঁর সরকার পড়ে যায়।
স্বাধীনতা দিবস (ভারত)
লক্ষাধিক মুসলমান, শিখ ও হিন্দু শরণার্থী র‌্যাডক্লিফ লাইন পেরিয়ে নিরাপদ দেশে আশ্রয় নেন। পাঞ্জাবে শিখ অঞ্চলগুলি দ্বিখণ্ডিত হওয়ায় রক্তক্ষয়ী দাঙ্গা হয়। বাংলা ও বিহারে মহাত্মা গান্ধীর উপস্থিতি দাঙ্গার প্রকোপ কিছুটা প্রশমিত করতে সক্ষম হয়েছিল। তা সত্ত্বেও ২৫০,০০০ থেকে ৫০০,০০০ লোক সীমান্তের দুই পারের দাঙ্গায় হতাহত হয়। ১৯৪৭ সালের ১৪ আগস্ট নতুন পাকিস্তান অধিরাজ্য জন্ম নেয়। করাচিতে মহম্মদ আলি জিন্নাহ এই রাষ্ট্রের প্রথম গভর্নর-জেনারেল হিসেবে শপথ নেন। মধ্যরাতে অর্থাৎ, ১৯৪৭ সালের ১৫ আগস্ট সূচিত হলে জওহরলাল নেহেরু তাঁর বিখ্যাত "নিয়তির সঙ্গে অভিসার" অভিভাষণটি প্রদানের মাধ্যমে ভারতের স্বাধীনতা ঘোষণা করেন। ভারতীয় ইউনিয়নের জন্ম হয়। নতুন দিল্লিতে নেহেরু ভারতের প্রথম প্রধানমন্ত্রী রূপে কার্যভার গ্রহণ করেন। মাউন্টব্যাটেন হন স্বাধীন ভারতের প্রথম গভর্নর-জেনারেল।